Den Vest-Sjællandske Avis, 1819-05-11
Nyeste Post-Efterretninger. De Krigsbegivenheder, som den udenlandske Post i Dag har medbragt, bestaae i følgende: Efterretninger fra Ostindien melde: at Misforstaaelsen imellem Hollænderne og Englænderne paa Øen Sumatra, er gaaet over til Fiendtligheder; da Hollænderne have sat sig med væbnet Haand i Besiddelse af Palembang; 100 Scapoys bleve afsendte for at forhindre det; men de ankom for sildigt; Hollænderne havde allerede tvunget de Engelske Tropper til at forlade Pladsen, og havde taget Capitain Salmon til Fange, som residerede i Palombang i Qvalitet af en Gesandt; de vare i Begreb med at sende ham tilbage. – Paa Hayti eller Domingo, er udbrudt en indvortes Krig i det republicanske District, en vis Gomar har gjort Oprør, og Præsidenten Boyer, har maattet sammenkalde de lovgivende Kammere, for at erholde Solsidier til Udrustninger mod ham; Præsidenten vil selv drage til Felts mod Oprørerne, hvis Tal dog kun angives til 400 Mand; der var sat en Priis paa denne Jnsurgentchefs Hoved. – Den Spanske Colonial Krig erholder nu en gandske anden Characteer, end den tilforn har havt, i Begyndelsen var den næsten ikke andet end en Guerille Krig, fra begge Sider giorde man Angreb paa hinanden med smaae Hobe, Krigen bestod kun i pludselige Overfald og Retirader, nu derimod begynder den at blive ført planmæssig, hvortil de mange Europæiske Krigeres Deeltagelse i Kampen vist biedrager; Krigsbegivenhederne blive sieldnere, men de ville derved ogsaa blive saa meget mere betydelige og afgiørende. – Et afgiørende Skridt er nu allerede paafulgt, da man har Efterretninger og at General Mac-Gregor er den 26de Februar uden Modstand landet med sin Expedition ved St. Montha– En af Admiral Brions Chefer Commodore Joly eller Solie, farer fort med at krydse med 2 Corvetter paa 20 Kanoner og 4 Skonnerter, i de vestindiske Farvande, imellem Øerne Barthelemy og St. Martin. - Man vedbliver at fortælle meget fra Cadix om Tilberedelsen til den store Expedition; og man har nu faaet at vide hvorfra Regieringen har faaet Penge til Udrustningerne; de bestaae nemlig i de 15 Millioner Erstatnings Penge, som Frankerige har betalt til Spanske Undersaattere, og som den Spanske Regiering har optaget, som et tvunget Laan, og tillige i 20 Millioner Franker, som Spanien har at fordre, som sin Andeel af Contributions=Qvotummet, og hvorpaa Regieringen giver Anviisninger, og endelig af det Cadirske Handelskammer, som Regieringen har maattet tilstaae 3 Millioner af de Toldafgifter, som hæves i Havnen, imod at det paatager sig at eqvipere Expeditionen. Toget skal virkelig gielde Buenos Ayres, og Portugal skal som det hedder faae Olivenza tilbage, naar det vil hielpe til dermed, (det er vel i det mindste Regieringens Plan, at udbrede dette Rygte, for derved at afholde denne Republik at foretage Angrebet paa Perud. Den Portugisiske Minister Palmela, vil giøre et nyt Forsøg til at stifte Forlig imellem sin og den Spanske Regiering, inden han afreiser til Brasilien. Prinds Regenten i England er atter upasselig af sin Gigt, især ere Hænderne angrebne deraf og han bliver derved hindret i at skrive. – Fra den Østerrigske Keisers Ophold i Rom høres nu intet; der fortælles blot fra denne Stad, at Storfyrste Michael har den 14de April taget Afskeed med den hellige Fader og derpaa forladt Rom den 15de. – Hertugen og Prindsen af Holsteen Augustenborg, opholde sig, ligeledes i denne Stad, deres Durchlautigheder forlade Rom med det første, for at reise over Ancona, Bologna og Verona tilbage til Tydskland; Hertugen har bestilt hos Thorvaldsen Gratiernes og Mercurs Statuer i Marmor, de skulle koste 12000 Studi. - Kongen af Preussen har af den Russiske Minister von Alopens kiøbt hans Palais i Wilhelmsgaden, for 80000 Rdlr., til en Boepæl for Ministeriet for de udenlandske Anliggender.